কম্পিউটার যদি লোকাল নেটওয়ার্কে যুক্ত থাকে তাহলে অন্য কম্পিউটারের শেয়ার দেওয়া ড্রাইভ বা ফোল্ডার বিভিন্ন সময় দেখার দরকার হতে পারে। এজন্য অনেক সময় অতি জরুরী নেটওয়ার্ক ফোল্ডার শর্টকাট করে রাখি। কিন্তু আপনি চাইলে সেগুলোকে ড্রাইভ রূপে রাখতে পারেন। এজন্য মাই কম্পিউটার (বা যেকোন ফোল্ডার) খুলে Tools মেনু থেকে Map Network Drive… এ ক্লিক করুন। এবার Drive: থেকে পছন্দের নির্বাচন (যেমন Z:) করে Folder: অংশে লোকাল নেটওয়ার্কে থাকা ফোল্ডার বা ড্রাইভের ঠিকানা (\\Server\Emergency) লিখুন অথবা Browse… বাটনে ক্লিক করে পছন্দের ফোল্ডার বা ড্রাইভের নির্বাচন করে Ok করুন এবং Finish বাটনে ক্লিক করে শেষ করুন। তাহলে মাই কম্পিউটারে Network Drives হিসাবে Z ড্রাইভ আসবে। পরবর্তীতে ড্রাইভটি মুছে ফেলতে চাইলে উক্ত ড্রাইভের উপরে মাউসের ডান বাটন ক্লিক করে Disconnect এ ক্লিক করলেই হবে।